stanford-oval/wikipedia huggingface dataset:
เซเว่นโกสต์

| --- | --- |
เซเว่นโกสต์
เซเว่นโกสต์เล่มแรก ฉบับภาษาญี่ปุ่น
セブンゴースト
ชื่อภาษาอังกฤษ: 07-Ghost
แนว: แอ็คชั่น, เหนือธรรมชาติ
มังงะ
เขียนโดย: ยูกิ อะเมมิยะ ยูกิโนะ อิชิฮาระ
สำนักพิมพ์:  อิชิจินฉะ    บงกช พับลิชชิ่ง
อนิเมะ
สตูดิโอ:  สตูดิโอดีน
เซเว่นโกสต์(ญี่ปุ่น: セブンゴースト; โรมาจิ: Sebun Gōsuto; อังกฤษ: 07-Ghost)เป็นผลงานการ์ตูนญี่ปุ่นโดยยูกิ อะเมมิยะและยูกิโนะ อิชิฮาระโดยเป็นการ์ตูนญี่ปุ่นแนวโชโจะที่ลงในนิตยสารคอมิคซีโร่ซัมรายเดือนในประเทศญี่ปุ่น ส่วนในประเทศไทยได้ถือลิขสิทธิ์โดยสำนักพิมพ์บงกช พับลิชชิ่ง และได้สร้างเป็นอนิเมะโดยสตูดิโอดีนและฉายในประเทศไทยทางช่องแอนิแมกซ์เอเชีย
เนื้อเรื่อง

เทย์โตะ ไคลน์ เป็นอดีตทาสที่สูญเสียความทรงจำและได้เข้าเรียนที่โรงเรียนเตรียมทหารของกองทัพบาสเบิร์กกับเพื่อนสนิทที่ชื่อมิคาเงะ หลังจากการสอบบรรจุเสร็จสิ้นลง เทย์โตะได้บังเอิญไปได้ยินเป้าหมายของการคัดเลือกทหารเข้า รวมถึงความจริงที่ว่าพ่อของเขาถูกกองทัพสังหาร เขาจึงถูกจับขัง แต่มิคาเงะก็ช่วยเขาไว้ เทย์โตะจึงสามารถหนีไปจนถึงเขตที่ 7 ซึ่งมีโบสถ์ขนาดใหญ่อยู่และได้พบกับบิชอป 3 คนที่ช่วยเขาไว้และได้อาศัยอยู่ที่โบสถ์ แต่ว่าอายานามิซึ่งเป็นเสนาธิการของกองทัพก็ส่งมิคาเงะมาสังหารเทย์โตะ เมื่อมิคาเงะปฏิเสธ อยานามิจึงควบคุมวิญญาณของมิคาเงะและพยายามสังหารเทย์โตะ แต่ดวงเนตรแห่งมิคาเอลซึ่งกองทัพตามหาอยู่ที่อยู่ในตัวของเทย์โตะก็ได้ตื่นขึ้นและช่วยเขาไว้ หลังจากนั้นเทย์โตะจึงเลือกที่จะแก้แค้นอายานามิพร้อมกับตามหาความทรงจำของตนเองและเข้าสู่สงครามศักดิ์สิทธิ์ระหว่างแวร์โลเรนและเทพมรณะทั้ง 7
ตัวละคร > ตัวละครหลัก

เทย์โตะ ไคลน์
เด็กผู้ชายที่สูญเสียความทรงจำและได้เข้าเรียนที่โรงเรียนเตรียมทหารของกองทัพบาสเบิร์ก เขามีส่วนสูงอยู่ที่ 149 cm.หลังจากการสอบเสร็จเทย์โตะบังเอิญไปได้ยินความจริงเกี่ยวกับอดีตของตนรวมถึงเรื่องที่อายานามิ เสนาธิการของกองทัพเป็นผู้สังหารพ่อของตน เทย์โตะจึงต้องประสบกับการตามล่าของกองทัพและต้องสูญเสียเพื่อนรักของตนไปด้วย เทย์โตะจึงเลือกที่จะตามหาความทรงจำของตนเองพร้อมกับแก้แค้นให้เพื่อนของเขาพร้อมกับฟราว บิชอปที่เดินทางไปกับเทย์โตะเพื่อค้นหาความจริงเกี่ยวกับราชอาณาจักรรักซ์ที่ถูกทำลาย เทย์โตะมีชื่อจริงว่าวาหร์ไฮท์ เทียเช่ รักซ์โดยเป็นรัชทายาทของอาณาจักรรักซ์ที่ล่มสลายและเป็นภาชนะบรรจุของดวงเนตรแห่งมิคาเอลซึ่งเป็นอัญมณีในตำนานของรักซ์ที่สามารถกอบกู้อาณาจักรได้อยู่ด้วย
มิคาเอล
เป็นบุคลิกอีกบุคลิกหนึ่งของเทย์โตะซึ่งเกิดจากดวงเนตรแห่งมิคาเอลที่ฝังอยู่ที่มือขวา มิคาเอลหลงใหลในตัวของเทย์โตะมากและมีพลังเวทมหาศาลถึงขนาดทำลายทวีปทั้งทวีปได้ มิคาเอลมีนิสัยที่เอาแต่ใจตัวเอง เจ้ากี้เจ้าการ แต่ก็พร้อมจะสังหารทุกคนที่คิดจะทำร้ายเทย์โตะ สัญลักษณ์ที่บอกว่าเทย์โตะกำลังเป็นมิคาเอลอยู่คือ ดวงตาจะเป็นสีแดงและรูม่านตาจะแคบลง
มิคาเงะ
เพื่อนสนิทของเทย์โตะ เป็นคนช่วยให้เทย์โตะหลบหนี แต่ถูกอายานามิควบคุมวิญญาณและถูกสังหารต่อหน้าต่อตาเทย์โตะและฟราว ปัจจุบันเกิดใหม่ในร่างของลูกมังกรฟูลุงก์ (มังกรชี้นำ) ที่ฟราวนำตัวกลับมาให้เทย์โตะ
เซเว่นโกสต์ และแวร์โลเรน

แวร์โลเรนคือสิ่งที่เจ้าแห่งสวรรค์สร้างขึ้นเพื่อคอยควบคุมดูแลมนุษย์ แต่แวร์โรเลนได้ตกหลุมรักลูกสาวของเจ้าแห่งสวรรค์หรืออีฟ ทำให้เจ้าแห่งสวรรค์ไม่ยอมรับ และได้กักขังแวร์โรเลนไว้ในหอคอย แต่อีฟที่ได้รู้เรื่องนี้เนื่องจากแอบฟังสิ่งที่พ่อของตนพูด อีฟจึงได้แอบเข้าไปช่วย และอีฟก็ได้ไปสารภาพรักกับแวร์โรเลน แต่ยามเฝ้าหอคอยมาพบเข้า และได้โจมตีแวร์โรเลน แต่ทว่าอีฟได้มารับการโจมตีแทน และได้พูดเป็นครั้งสุดท้ายว่า 'ทุกๆครั้งฉันจะอยู่เคียงข้างนายตลอดไป' ทำให้แวร์โรเลนเคืองแค้นต่อเจ้าแห่งสวรรค์ เจ้าแห่งสวรรค์เข้าใจผิดคิดว่าแวร์โรเลนฆ่า จึงได้ไล่ลงไปโลกมนุษย์ และได้ใช้มิคาเอลและราฟาเอลปิดผนึก โดยมิคาเอลผนึกร่างกาย ราฟาเอลผนึกวิญญาณ หลังจากนั้นเจ้าแห่งสวรรค์จึงสร้างเซเว่นโกสต์ขึ้นเพื่อดูแลผนึกของแวร์โลเรน เซเว่นโกสต์แต่ละตนจะมีความสามารถของแวร์โลเรนคนละหนึ่งอย่าง เพื่อไม่ให้เกิดแวร์โลเรนอีกคนขึ้น
เซเฮล เซเว่นโกสต์ผู้ตัดวิญญาณ เป็นผู้ทำลายโชคร้ายที่คอยทำลายมนุษย์ มีฟราวเป็นร่างทรง
เฟสต์ เซเว่นโกสต์ผู้ผูกวิญญาณ เป็นผู้ที่คอยผูกสายสัมพันธ์ให้ผู้คน มีคาสเตอร์เป็นร่างทรง
โพรเฟ่ เซเว่นโกสต์ผู้บอกเล่าวิญญาณ เป็นผู้ที่มองเห็นอนาคต มีลาบราดอร์เป็นร่างทรง
ลันด์คาร์เต้/รันด์คัลท์ เซเว่นโกสต์ผู้ดับวิญญาณ ตักเตือนดวงวิญญาณบนโลก มีคัตสึรางิเป็นร่างทรง
เรลิกต์ เซเว่นโกสต์ผู้สืบทอดวิญญาณ เป็นผู้ที่ตรวจสอบอดีตของมนุษย์ มีรันเซ่เป็นร่างทรง
แอร์ เซเว่นโกสต์ผู้ปลุกวิญญาณ เป็นผู้พิพากษาวิญญาณบนโลก มีคาลเป็นร่างทรง
แฟร์ทราก เซเว่นโกสต์ผู้สัญญาวิญญาณ เป็นผู้ที่ควบคุมวิญญาณบนโลก มีแฟร์ ครอยส์เป็นร่างทรง
ศัพท์เฉพาะภายในเรื่อง

จักรวรรดิบาสเบิร์ก
จักรวรรดิที่ตัวละครส่วนใหญ่อาศัยอยู่ แบ่งออกเป็น 7 เขตตั้งแต่เขตที่ 1-7 จักรวรรดิจะมีขั้วอำนาจปกครองอยู่ 2 ขั้วอำนาจคือ ราชวงศ์ และโบสถ์ ซึ่งมีอำนาจทัดเทียมกันที่ถ่วงดุลกันอยู่ ตามประวัติศาสตร์ของจักวรรดิ จักรรวรรดิและราชอาณาจักรรักซ์ได้ตกลงทำสัญญาสันติภาพกัน แต่ราชอาณาจักรรักซ์ละเมิดข้อสัญญาจึงถูกยึดเป็นเมืองขึ้น ราชอาณาจักรรักซ์อยู่บริเวณทางเหนือของจักรวรรดิ จักรวรรดิบาสเบิร์กมีดวงเนตรแห่งราฟาเอลเป็นสมบัติประจำชาติ
ราชอาณาจักรรักซ์
อดีตประเทศที่เคยมีอำนาจทัดเทียมกับจักรวรรดิและที่ที่เทย์โตะเคยอาศัยอยู่ เป็นประเทศที่ครอบครองดวงเนตรแห่งมิคาเอลและดูแลกล่องแพนโดร่าที่บรรจุร่างของแวร์โรเรนเอาไว้ แต่เมื่ออาณาจักรถูกทำลาย กล่องแพนโดร่าก็สาบสูญไป ปัจจุบันกลายเป็นเขตในทางเหนือของจักรวรรดิ
ไซฟอน
เวทมนตร์ที่ใช้ในเรื่อง โดยไซฟอนคือการดึงเอาพลังของสิ่งที่อยู่รอบตัวมาใช้โดยการวาดตัวอักษรขึ้นด้วยมือ ผู้ที่ใช้ไซฟอนได้นั้นหาได้ยากถึงขนาดถูกเรียกว่าได้รับพรจากพระเจ้าเลยทีเดียว ตัวอักษรไซฟอนถูกสร้างขึ้นโดยมีอักษรภาษาอังกฤษเป็นพื้นฐาน ไซฟอนมีด้วยกันทั้งหมด3ประเภทคือ
ไซฟอนโจมตี เป็นไซฟอนที่สามารถสร้างความเสียหายให้คนหรือสิ่งของได้ สามารถนำมาใช้เพื่อต่อสู้กับคนอื่นและเป็นไซฟอนที่ผู้คนส่วนใหญ่ใช้กัน ผู้ที่ใช้ไซฟอนแบบนี้ได้แก่ เทย์โตะ ฟราว ฮาคุเรน อายานามิ ฯลฯ
ไซฟอนรักษา เป็นไซฟอนที่ใช้รักษาความเสียหายที่เกิดขึ้นกับคนหรือสิ่งของ ผู้ที่ใช้ไซฟอนแบบนี้ได้แก่ ลาบราดอร์ บาสติน วีด้า และโอกะ
ไซฟอนพิเศษ เป็นไซฟอนที่มีความสามารถนอกเหนือจากสองประเภทที่กล่าวมาข้างต้น เช่น เคลื่อนย้ายสิ่งของ ผู้ที่ใช้ไซฟอนประเภทนี้หาได้ยากมากแม้ในหมู่ผู้ใช้ไซฟอนด้วยกัน ผู้ที่ใช้ไซฟอนประเภทนี้ปัจจุบันมีเพียงแค่คาสเตอร์ และยูกิ
ความฝันสามประการ
ความเชื่อของผู้คนในโลกของเซเว่นโกสต์ มีเนื้อหาว่า "ก่อนที่มนุษย์จะถือกำเนิด เจ้าแห่งสวรรค์จะให้พรพวกเขาสามข้อ เมื่อเกิดมาแล้ว มนุษย์จะต้องทำความฝันเหล่านั้นให้สำเร็จ เมื่อทำสำเร็จก็จะกลับไปอยู่กับเจ้าแห่งสวรรค์อีกครั้ง"
คอร์
จากความเชื่อเรื่องความฝันสามประการ มนุษย์จะต้องทำความฝันให้สำเร็จด้วยตนเอง แต่คอร์จะเข้ามาแทรกแซงและทำให้สมหวังและนำพาผู้คนเข้าสู่ความมืด ผู้ที่ทำสัญญากับคอร์จะไม่ได้กลับไปอยู่บนสวรรค์อีกและจมลงสู่ความมืดจนกว่าจะได้รับการชำระล้าง
วาลส์
คอร์ที่ทำความฝันของมนุษย์ทั้งสามประการให้เป็นจริงจะเข้ายึดร่างกายและวิญญาณเพื่อพัฒนาเป็นวาลส์และกลายเป็นรากฐานของการคืนชีพขอแวร์โลเรนผู้เป็นนาย การชำระวาลส์นั้นจำเป็นต้องมีความสามารถในระดับหนึ่งจึงจะสามารถทำได้
บากูลูส
อาวุธที่บิชอปใช้กำจัดคอร์ เพราะไซฟอนธรรมดาไม่สามารถกำจัดคอร์ได้ บากูลูสจะทำให้ไซฟอนโจมตีและกำจัดคอร์ได้ หรือถ้าเป็นไซฟอนสายรักษาจะสามารถกำจัดคอร์ที่สิงคนอยู่โดยไม่ทำอันตรายคนที่ถูกสิงได้ แต่บากูลูสยังสามารถใช้ได้อีกแบบคือการควบคุมวาลส์โดยการอ่านเวทในไบเบิลย้อนกลับ โดยการใช้ในลักษณะนี้จะต้องชดใช้ด้วยชีวิต
ก็อดเฮาส์
ก็อดเฮาส์คือตระกูล 7 ตระกูลที่มีหน้าที่เลือกจักรพรรดิและสันตะปาปา โดยก็อดเฮาส์นั้นเป็นลูกหลานของเซเว่นโกสต์ ทีทั้งหมด 7 แห่งใน 7 ทวีป โดย "นักเดินทางแห่งเซเล่" จะต้องมาขอ "ตั๋วผ่านต้องคำสาป" เพื่อไปที่ดินแดนแห่งเซเล่โดยวิธีการได้ตั๋วผ่านต้องคำสาปคือการเปิดเผย "บาป" ของก็อดเฮาส์ที่อยู่เหนือการพิพากษาของจักรวรรดิและโบสถ์
| เขตที่อยู่ | ตระกูล | เซเว่นโกสต์ที่ประจำ |
| --- | --- | --- |
| เขตที่ 1 | บาส์บูกร์ | แอร์ |
| เขตที่ 2 | โอ๊ค | เรลิกต์ |
| เขตที่ 3 | ลอยเอิน | ลันด์คาร์เต้/รันด์คัลท์ |
| เขตที่ 4 | คราท | โพรเฟ่ |
| เขตที่ 5 | รักซ์ | แฟร์ทราก |
| เขตที่ 6 | เฮาเซ่น | เฟสต์ |
| เขตที่ 7 | เวริอุส | เซเฮล |
พระราชมงคลวัชราจารย์ (พัฒน์ ปุญฺญกาโม)

| พระราชมงคลวัชราจารย์ (พัฒน์ ปุญฺญกาโม) |
| --- | --- |

ชื่ออื่น: หลวงพ่อพัฒน์
ส่วนบุคคล
เกิด: 12 พฤษภาคม พ.ศ. 2465
มรณภาพ: 24 พฤศจิกายน พ.ศ. 2566 (101 ปี)
นิกาย: มหานิกาย
การศึกษา: น.ธ.เอก
ตำแหน่งชั้นสูง
ที่อยู่: วัดธารทหาร นครสวรรค์
อุปสมบท: พ.ศ. 2489
พรรษา: 77
ตำแหน่ง: อดีตที่ปรึกษาเจ้าคณะจังหวัดนครสวรรค์   อดีตเจ้าอาวาสวัดธารทหาร
พระราชมงคลวัชราจารย์ หรือ หลวงพ่อพัฒน์ ฉายา  ปุญฺญกาโม (12 พฤษภาคม พ.ศ. 2465 – 24 พฤศจิกายน พ.ศ. 2566) พระเกจิอาจารย์ชาวจังหวัดนครสวรรค์ อดีตที่ปรึกษาเจ้าคณะจังหวัดนครสวรรค์ และ อดีตเจ้าอาวาสวัดธารทหาร หรือวัดห้วยด้วน ตำบลธารทหาร อำเภอหนองบัว จังหวัดนครสวรรค์
ประวัติ

พระราชมงคลวัชราจารย์ เกิดเมื่อวันที่ 12 พฤษภาคม พ.ศ. 2465 ที่บ้านสระทะเล ตำบลย่านมัทรี อำเภอพยุหะคีรี จังหวัดนครสวรรค์ โดยมีชื่อเดิมว่า บุญส่ง ก้อนจันทร์เทศ และ พัฒน์ ก้อนจันทร์เทศตามลําดับ โยมบิดาชื่อพ่อพุฒ โยมมารดาชื่อแม่แก้ว ก้อนจันทร์เทศ ท่านได้เข้ารับการอุปสมบทเมื่อ พ.ศ. 2489 ณ วัดสระทะเล โดยมี พระธรรมไตรโลกาจารย์ (ยอด อกฺกวํโส) วัดเขาแก้ว เป็นพระอุปัชฌาย์ หลวงปู่กัน วัดเขาแก้ว เป็นพระกรรมวาจาจารย์ และ พระอธิการชั๊ว วัดสระทะเล เป็นพระอนุสาวนาจารย์ ได้รับฉายาว่า "ปุญฺญกาโม"
หลวงพ่อพัฒน์ได้รับสืบทอดวิชาจากหลวงปู่เทศ วัดสระทะเล ซึ่งเป็นทวดผ่านทาง หลวงปู่เดิม วัดหนองโพ หลวงปู่อิน วัดหางน้ำสาคร หลวงปู่หมึก วัดสระทะเล ซึ่งหลวงปู่พัฒน์ มีศักดิ์เป็นหลาน และหลวงปู่โหมด วัดโคกเดื่อ ต่อมาจึงได้ไปเรียนวิชาทางเมตตามหานิยมกับ หลวงปู่ชุบ วัดพระบรมธาตุทุ่งยั้ง จังหวัดอุตรดิตถ์ และได้เป็นเจ้าอาวาสที่วัดพระบรมธาตุทุ่งยั้งนานถึง 6 ปี ก่อนกลับมาจำพรรษาที่ วัดสระทะเล ซึ่งเป็นวัดบ้านเกิดของท่าน
ต่อมาโยมบิดามารดาของหลวงพ่อพัฒน์ ได้ย้ายไปประกอบอาชีพเกษตรกรรมที่บ้านห้วยด้วน หรือบ้านธารทหาร และนายผล กำนันตำบลธารทหารในขณะนั้น จึงได้พาบิดามารดาไปอาราธนาให้ท่านมาจำพรรษาและพัฒนาวัดห้วยด้วนตั้งแต่ปี พ.ศ. 2513 จนถึงปัจจุบัน
ในปี พ.ศ. 2564 ท่านได้รับพระราชทานพัดรองที่ระลึกงานบรมราชาภิเษก
ตำแหน่งทางคณะสงฆ์

(ไม่ทราบ พ.ศ.) - เจ้าอาวาสวัดพระบรมธาตุทุ่งยั้ง ตำบลทุ่งยั้ง ตำบลทุ่งยั้ง อำเภอลับแล จังหวัดอุตรดิตถ์
พ.ศ. 2513 - เจ้าอาวาสวัดธารทหาร ตำบลธารทหาร อำเภอหนองบัว จังหวัดนครสวรรค์
พ.ศ. 2526 - เจ้าคณะตำบลธารทหาร อำเภอหนองบัว จังหวัดนครสวรรค์
พ.ศ. 2545 - ที่ปรึกษาเจ้าคณะตำบลธารทหารอำเภอหนองบัว จังหวัดนครสวรรค์
ที่ปรึกษาเจ้าคณะจังหวัดนครสวรรค์ ฝ่ายมหานิกาย
สมณศักดิ์

พ.ศ. 2505 เป็นพระครูประทวนสมณศักดิ์ที่ "พระครูพัฒน์ ปุญฺญกาโม"
5 ธันวาคม พ.ศ. 2526 เป็นพระครูสัญญาบัตรเจ้าคณะตำบล ชั้นตรี ในราชทินนามที่ "พระครูนิวิฐปุญญากร"
5 ธันวาคม พ.ศ. 2543 เป็นพระครูสัญญาบัตรเจ้าคณะตำบล ชั้นโท ในราชทินนามเดิม
5 ธันวาคม พ.ศ. 2545 เป็นพระครูสัญญาบัตรเจ้าคณะตำบล ชั้นเอก ในราชทินนามเดิม
6 พฤษภาคม พ.ศ. 2564 เป็นพระราชาคณะชั้นราช ในราชทินนามที่ "พระราชมงคลวัชราจารย์ ไพศาลศาสนกิจ มหาคณิสสร บวรสังฆาราม คามวาสี"
มรณภาพ

เมื่อวันที่ 24 พฤศจิกายน พ.ศ. 2566 (เวลาประมาณ 02.37 น.) เพจเฟซบุ๊ก สำนักงานพระราชมงคลวัชราจารย์ แจ้งประกาศจากวัดธารทหาร หรือ วัดห้วยด้วน เรื่อง การมรณภาพของ พระราชมงคลวัชราจารย์ หรือ หลวงพ่อพัฒน์ ปุญฺญกาโม ว่า ท่านเจ้าคุณพระราชมงคลวัชราจารย์ อดีตที่ปรึกษาเจ้าคณะจังหวัดนครสวรรค์ และอดีตเจ้าอาวาสวัดธารทหาร ได้ถึงแก่มรณภาพในวันนี้ วันศุกร์ที่ 24 พฤศจิกายน พ.ศ. 2566 เวลาประมาณ 01.35 น. ที่โรงพยาบาลกรุงเทพ ด้วยอาการอันสงบ สิริอายุ 101 ปี  77 พรรษา
สำหรับสรีระสังขารของพระราชมงคลวัชราจารย์ (หลวงพ่อพัฒน์) มาถึงวัดช่วงเย็นของวันที่ 24 พฤศจิกายน พ.ศ. 2566 เวลาประมาณ 17.09 น. โดยกองพิธีการศพที่ได้รับพระราชทานจะมีการจัดงานอย่างสมเกียรติต่อไป ซึ่งสรีระสังขารของหลวงพ่อจะมีการเก็บบรรจุร่างไว้ ไม่มีการประชุมเพลิงแต่อย่างใดตามคำสั่งเสียของหลวงพ่อพัฒน์
พิธีบำเพ็ญกุศลศพ พระราชมงคลวัชราจารย์

พิธีการบำเพ็ญกุศลศพพระราชมงคลวัชราจารย์ จัดขึ้น ณ ศาลา 100 ปี หลวงพ่อพัฒน์ วัดธารทหาร (วัดห้วยด้วน)
วันที่ 24 พฤศจิกายน พ.ศ. 2566 ทางวัดทารทหารได้จัดการประชุมเตรียมความพร้อมจัดพิธีพระราชทานน้ำหลวงสรงศพ พระราชมงคลวัชราจารย์ ซึ่งจะจัดขึ้นในวันที่ 26 พฤศจิกายน พ.ศ. 2566 โดยมี  พระครูนิมิตศีลาภรณ์ (สม ฐิตสีโล) เจ้าคณะอำเภอหนองบัว, นายกิตติ ลิ้มศิริชัย นายอำเภอหนองบัว, พ.ต.อ.เดชา ศรีชัย ผกก.สภ.หนองบัว พร้อมด้วยผู้นำชุมชน,คณะกรรมการวัด ประชาชนบ้านห้วยด้วน ร่วมประชุม โดยจะมีพระพิธีธรรมสวดพระอภิธรรม รวม 7 วัน หลังจากนั้นเป็นการสวดพระอภิธรรมแบบปกติ
วันเดียวกัน มีหนังสือจากหน่วยราชการในพระองค์ 904 ลงวันที่ 24 พฤศจิกายน พ.ศ. 2566 เรื่อง ทรงพระกรุณาโปรดเกล้าฯ พระราชทานพระบรมราชานุเคราะห์ในการศพ พระราชมงคลวัชราจารย์ โดยตลอด และให้เชิญพวงมาลา ไปวางที่หน้าหีบศพ
บ้านเลขที่ 109

บ้านเลขที่ 109 เป็นคำศัพท์ทางการเมืองไทย ที่ใช้เรียกอดีตกรรมการบริหารพรรคพลังประชาชน, พรรคชาติไทย และพรรคมัชฌิมาธิปไตย ที่ถูกเพิกถอนสิทธิทางการเมืองเป็นเวลา 5 ปี ตามคำวินิจฉัยในคดียุบพรรคการเมือง เมื่อวันที่ 2 ธันวาคม พ.ศ. 2551 ของศาลรัฐธรรมนูญ
บ้านเลขที่ 109 เป็นคำศัพท์ทางการเมืองที่บัญญัติตามคำว่า บ้านเลขที่ 111 ซึ่งเป็นคำเรียกคณะกรรมการบริหารพรรคไทยรักไทย ที่ถูกเพิกถอนสิทธิทางการเมืองจากกรณียุบพรรคไปก่อนหน้านี้ โดยตัวเลข 109 มาจาก
พรรคพลังประชาชน จำนวน 37 คน
พรรคชาติไทย จำนวน 43 คน
พรรคมัชฌิมาธิปไตย จำนวน 29 คน
รวมเป็นจำนวน 109 คน
แต่ในจำนวนนี้ มี 2 คน ที่มิได้ถูกเพิกถอนสิทธิทางการเมือง คือ นายวีระพล อดิเรกสาร และนายพิเชษฐ์ ตันเจริญ ซึ่งลาออกจากคณะกรรมการบริหารพรรคพลังประชาชน ก่อนการเลือกตั้งทั่วไปในวันที่ 23 ธันวาคม พ.ศ. 2550 ซึ่งไม่เข้าข่ายต้องรับความผิดตัดสินโทษ
คณะกรรมการบริหารพรรคพลังประชาชน

1. นายสมัคร สุนทรเวช หัวหน้าพรรค
2. นายยงยุทธ ติยะไพรัช รองหัวหน้าพรรค
3. พันตำรวจโท กานต์ เทียนแก้ว รองหัวหน้าพรรค
4. นายไชยา สะสมทรัพย์ รองหัวหน้าพรรค
5. นายสมชาย วงศ์สวัสดิ์ รองหัวหน้าพรรค
6. นายสมพงษ์ อมรวิวัฒน์ รองหัวหน้าพรรค
7. พลเอก เรืองโรจน์ มหาศรานนท์ รองหัวหน้าพรรค
8. นายสัมพันธ์ เลิศนุวัฒน์ รองหัวหน้าพรรค
9. นายประสงค์ บูรณ์พงศ์ รองหัวหน้าพรรค
10. นางสาวสุภาพร เทียนแก้ว รองหัวหน้าพรรค
11. นายสุวัฒน์ วรรณศิริกุล รองหัวหน้าพรรค
12. นายสุรพงษ์ สืบวงศ์ลี เลขาธิการพรรค
13. นายอนุสรณ์ วงศ์วรรณ รองเลขาธิการพรรค
14. นายนพดล ปัทมะ รองเลขาธิการพรรค
15. นายชูศักดิ์ ศิรินิล รองเลขาธิการพรรค
16. นายสุขุมพงศ์ โง่นคำ รองเลขาธิการพรรค
17. นายสงคราม กิจเลิศไพโรจน์ เหรัญญิกพรรค
18. ร้อยโท กุเทพ ใสกระจ่าง โฆษกพรรค
19. นายสุธา ชันแสง กรรมการบริหารพรรค
20. นายศรีเมือง เจริญศิริ กรรมการบริหารพรรค
21. นายมงคล กิมสูนจันทร์ กรรมการบริหารพรรค
22. พันตำรวจโท ไวพจน์ อาภรณ์รัตน์ กรรมการบริหารพรรค
23. นายทรงศักดิ์ ทองศรี กรรมการบริหารพรรค
24. นายสมาน เลิศวงศ์รัฐ กรรมการบริหารพรรค
25. นายนิสิต สินธุไพร กรรมการบริหารพรรค
26. นายธีระชัย แสนแก้ว กรรมการบริหารพรรค
27. นายวีระพล อดิเรกสาร กรรมการบริหารพรรค
28. นายสุทิน คลังแสง กรรมการบริหารพรรค
29. นายอิทธิ ศิริลัทธยากร กรรมการบริหารพรรค
30. นายกิตติกร โล่ห์สุนทร กรรมการบริหารพรรค
31. นายบุญลือ ประเสริฐโสภา กรรมการบริหารพรรค
32. นายพิเชษฐ์ ตันเจริญ กรรมการบริหารพรรค
33. นายมาลินี ภูตาสืบ กรรมการบริหารพรรค
34. นางสาวปิยะรัตน์ เทียนแก้ว กรรมการบริหารพรรค
35. นางสาวศรัญญา แสงวิมา กรรมการบริหารพรรค
36. นางสาวมนัสปรียา ภูตาสืบ กรรมการบริหารพรรค
37. นางสาวกาญจน์ณิชา แต้มดี กรรมการบริหารพรรค
คณะกรรมการบริหารพรรคชาติไทย

1. นายบรรหาร ศิลปอาชา หัวหน้าพรรค
2. นายสมศักดิ์ ปริศนานันทกุล รองหัวหน้าพรรค
3. นายวินัย วิริยกิจจา รองหัวหน้าพรรค
4. นายจองชัย เที่ยงธรรม รองหัวหน้าพรรค
5. นายอนุรักษ์ จุรีมาศ รองหัวหน้าพรรค
6. นางสาวกัญจนา ศิลปอาชา รองหัวหน้าพรรค
7. นายนิกร จำนง รองหัวหน้าพรรค
8. นายวีระศักดิ์ โควสุรัตน์ รองหัวหน้าพรรค
9. นายประพัฒน์ ปัญญาชาติรักษ์ รองหัวหน้าพรรค
10. นายประภัตร โพธสุธน เลขาธิการพรรค
11. นายเกษม สรศักดิ์เกษม รองเลขาธิการพรรค
12. นายณัฐวุฒิ ประเสริฐสุวรรณ รองเลขาธิการพรรค
13. นางสาวจณิสตา ลิ่วเฉลิมวงศ์ รองเลขาธิการพรรคและโฆษกพรรค
14. นายนพดล พลเสน รองเลขาธิการพรรค
15. นายมณเฑียร สงฆ์ประชา รองเลขาธิการพรรค
16. นายธรรมา ปิ่นสุกาญจนะ เหรัญญิกพรรค
17. นายกมล จิระพันธุ์วาณิช กรรมการบริหารพรรค
18. นายกูเฮง ยาวอหะซัน กรรมการบริหารพรรค
19. นายชัยวุฒิ ธนาคมานุสรณ์ กรรมการบริหารพรรค
20. นายธีรพันธ์ วีระยุทธวัฒนะ กรรมการบริหารพรรค
21. นางบุปผา อังกินันท์ กรรมการบริหารพรรค
22. นายบัณฑูรย์ เกียรติก้องชูชัย กรรมการบริหารพรรค
23. นายปณวัตร เลี้ยงผ่องพันธุ์ กรรมการบริหารพรรค
24. นายปฐมพงศ์ สูญจันทร์ กรรมการบริหารพรรค
25. นางสาวปอรรัชม์ ยอดเณร กรรมการบริหารพรรค
26. นายมงคล โค้ววัฒนะวงษ์รักษ์ กรรมการบริหารพรรค
27. นายยุทธนา โพธสุธน กรรมการบริหารพรรค
28. นายรัฐกิตติ์ ผาลีพัฒน์ กรรมการบริหารพรรค
29. นายวราวุธ ศิลปอาชา กรรมการบริหารพรรค
30. นายวิพัฒน์ คงมาลัย กรรมการบริหารพรรค
31. นายวิรัช พิมพะนิตย์ กรรมการบริหารพรรค
32. นายวิชิต แย้มบุญเรือง กรรมการบริหารพรรค
33. นายศักดิ์ชัย จินตะเวช กรรมการบริหารพรรค
34. นายสวัสดิ์ หอรุ่งเรือง กรรมการบริหารพรรค
35. นายสมพัฒน์ แก้วพิจิตร กรรมการบริหารพรรค
36. นายสิริพงศ์ อังคสกุลเกียรติ กรรมการบริหารพรรค
37. นายสมชาย ไทยทัน กรรมการบริหารพรรค
38. นางสาวสุภัตรา วิมลสมบัติ กรรมการบริหารพรรค
39. นายเอกพจน์ ปานแย้ม กรรมการบริหารพรรค
40. นายเอกสิทธิ์ คุณานันทกุล กรรมการบริหารพรรค
41. นายอมร อนันตชัย กรรมการบริหารพรรค
42. นายกฤชชัย มรรคยาธร กรรมการบริหารพรรค
43. นายเสมอกัน เที่ยงธรรม กรรมการบริหารพรรค
คณะกรรมการบริหารพรรคมัชฌิมาธิปไตย

1. นายประชัย เลี่ยวไพรัตน์ หัวหน้าพรรค
2. นายประมวล เลี่ยวไพรัตน์ รองหัวหน้าพรรค
3. นายสุนทร วิลาวัลย์ รองหัวหน้าพรรค
4. พลตรี อินทรัตน์ ยอดบางเตย รองหัวหน้าพรรค
5. พันตำรวจโท บรรยิน ตั้งภากรณ์ รองหัวหน้าพรรค
6. นายประดุจ มั่นหมาย รองหัวหน้าพรรค
7. นายการุณ ใสงาม รองหัวหน้าพรรค
8. นายธนพร ศรียากูล รองหัวหน้าพรรคและนายทะเบียนสมาชิกพรรค
9. นายวิวัฒน์ นิติกาญจนา รองหัวหน้าพรรค
10. นางอนงค์วรรณ เทพสุทิน เลขาธิการพรรค
11. นายมนู มณีวัฒนา รองเลขาธิการพรรค
12. ร้อยเอก รชฏ พิสิษฐบรรณกร รองเลขาธิการพรรค
13. นายสมบูรณ์ ทองบุราณ รองเลขาธิการพรรค
14. นายสุวิช ชมพูนุทจินดา รองเลขาธิการพรรค
15. นายศิลปิน บูรณศิลปิน เหรัญญิกพรรค
16. นายณรงค์ พิริยอเนก โฆษกพรรค
17. นายสมพร หลงจิ รองโฆษกพรรค
18. นายศุภพรพงศ์ ชวนบุญ รองโฆษกพรรค
19. นางกนกวรรณ วิลาวัลย์ รองโฆษกพรรค
20. พันตำรวจเอก สุเทพ สัตถาผล กรรมการบริหารพรรค
21. นายชุมพร ขุณิกากรณ์ กรรมการบริหารพรรค
22. นายเมธี ฉัตรจินดารัตน์ กรรมการบริหารพรรค
23. นางมาลีรัตน์ แก้วก่า กรรมการบริหารพรรค
24. นายคำนวณ เหมาะประสิทธิ์ กรรมการบริหารพรรค
25. นายกฤษฎา สัจจกุล กรรมการบริหารพรรค
26. นายสุขุม เลาวัณย์ศิริ กรรมการบริหารพรรค
27. นายนาวิน ขันธหิรัญ กรรมการบริหารพรรค
28. นางบุษบา ยอดบางเตย กรรมการบริหารพรรค
29. นายดิษฐ์อัชพณ สูตรสุคนธ์ กรรมการบริหารพรรค
บทบาททางการเมืองหลังครบกำหนดโทษ

หลังครบกำหนด อดีตคณะกรรมการบริหารพรรคพลังประชาชนส่วนใหญ่ และพรรคมัชฌิมาธิปไตยบางส่วนได้เข้าสังกัดพรรคเพื่อไทย ด้านอดีตคณะกรรมการบริหารพรรคชาติไทยได้เข้าสังกัดพรรคชาติไทยพัฒนา ส่วนอดีตคณะกรรมการบริหารพรรคมัชฌิมาธิปไตยที่เหลือ และคณะกรรมการบริหารพรรคพลังประชาชนสายที่เกี่ยวข้องกับกลุ่มเพื่อนเนวินได้เข้าสังกัดพรรคภูมิใจไทย
ดูเพิ่ม

คดียุบพรรคการเมือง พ.ศ. 2551
แหล่งข้อมูลอื่น

| ด ค กพรรคพลังประชาชน |
| --- | --- | --- |
| หัวหน้าพรรค |  กานต์ เทียนแก้ว  สุภาพร เทียนแก้ว  สมัคร สุนทรเวช  สมชาย วงศ์สวัสดิ์ (รักษาการ)  |  |
| เลขาธิการพรรค |  สุภาพร เทียนแก้ว  ปิยะรัตน์ เทียนแก้ว  สุรพงษ์ สืบวงศ์ลี  |  |
| โฆษกพรรค |  ปิยะรัตน์ เทียนแก้ว  มนัสปรียา ภูตาสืบ  กุเทพ ใสกระจ่าง  |  |
| หัวข้อที่เกี่ยวข้อง |  พรรคไทยรักไทย  บ้านเลขที่ 109  พรรคเพื่อไทย  พรรคภูมิใจไทย  |  |
| ด ค กพรรคชาติไทย |
| --- | --- | --- |
| หัวหน้าพรรค |  ประมาณ อดิเรกสาร(1)  ชาติชาย ชุณหะวัณ  สมบุญ ระหงษ์  ประมาณ อดิเรกสาร(2)  บรรหาร ศิลปอาชา  |  |
| เลขาธิการพรรค |  ชาติชาย ชุณหะวัณ  บรรหาร ศิลปอาชา  เสนาะ เทียนทอง  ปองพล อดิเรกสาร  สนธยา คุณปลื้ม  ประภัตร โพธสุธน  |  |
| โฆษกพรรค |  ทศพร เสรีรักษ์  ชัชวาลย์ ชมภูแดง  จณิสตา ลิ่วเฉลิมวงศ์  |  |
| นายกรัฐมนตรีจากพรรค |  ชาติชาย ชุณหะวัณ  บรรหาร ศิลปอาชา  |  |
| ดูเพิ่ม |  บ้านเลขที่ 109  พรรคชาติไทยพัฒนา  |  |
| ด ค กพรรคมัชฌิมาธิปไตย |
| --- | --- | --- |
| หัวหน้าพรรค |  ธนพร ศรียากูร  ประชัย เลี่ยวไพรัตน์  อนงค์วรรณ เทพสุทิน  |  |
| เลขาธิการพรรค |  อนงค์วรรณ เทพสุทิน  พรทิวา นาคาศัย  |  |
| หัวข้อที่เกี่ยวข้อง |  บ้านเลขที่ 109  พรรคภูมิใจไทย  |  |
ชมพูนุช ปิยธรรมชัย

| ชมพูนุช ปิยธรรมชัย |
| --- | --- |
เกิด: 3 ตุลาคม พ.ศ. 2526 (41 ปี) กรุงเทพมหานคร ประเทศไทย
คู่สมรส: พงศ์สิรี บรรลือวงศ์ (2567–ปัจจุบัน)
อาชีพ:  นักแสดง  พิธีกร 
ปีที่แสดง: พ.ศ. 2538–ปัจจุบัน
สังกัด: สถานีโทรทัศน์สีกองทัพบกช่อง 7 (2540–2554)
คมชัดลึก: นักแสดงสมทบหญิงยอดเยี่ยม สาขาละครโทรทัศน์  พ.ศ. 2547 – อุ่นไอรัก
ชมพูนุช ปิยธรรมชัย (เกิด 3 ตุลาคม พ.ศ. 2526) ชื่อเล่น เจี๊ยบ เป็นนักแสดงและพิธีกรชาวไทย อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
ประวัติ

ชมพูนุช ปิยธรรมชัย (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน สำเร็จการศึกษาระดับชั้นอนุบาลจากโรงเรียนมีนบุรีศึกษา สำเร็จการศึกษาระดับชั้นประถมศึกษาจากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 1–4 จากโรงเรียนสตรีเศรษฐบุตรบำเพ็ญ สำเร็จการศึกษาระดับชั้นมัธยมศึกษาปีที่ 5 จากโรงเรียนทรงวิทย์ศึกษา สำเร็จการศึกษาระดับชั้นมัธยมศึกษาปีที่ 6 จากโรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ กรรณิการ์ วนะเกียรติกุล, ชลธิชา นวมสุคนธ์) และสำเร็จการศึกษาระดับปริญญาโทจากคณะนิเทศศาสตร์ สาขานิเทศธุรกิจ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน พ.ศ. 2553
เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี ค.ศ. 1997 รุ่นที่ 2 (รุ่นเดียวกับ อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี, ร่มฉัตร, พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก, ลูกไม้หลากสี, มนต์รักลูกทุ่ง, เพลิงพายุ, สตรีที่โลกลืม เป็นต้น
ด้านชีวิตส่วนตัว เจี๊ยบ ชมพูนุช สมรสกับ ปูไข่ พงศ์สิรี บรรลือวงศ์ เมื่อวันที่ 9 พฤศจิกายน พ.ศ.2567 หลังคบหาดูใจมากว่า 11 ปี
ผลงาน > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2538 | ร่มฉัตร | แม้นวาด (วัยเด็ก) | ช่อง 3 |
| 2540 | ตะวันทอแสง | ปรางทิพย์ | ช่อง 7 |
| 2540 | สื่อสิเน่หา |  | ช่อง 7 |
| 2541 | พลังรัก | อธิศรี | ช่อง 7 |
| 2542 | รักเต็มร้อย | วิภาวี | ช่อง 7 |
| 2543 | เจ้าสัวน้อย | มาลาตี | ช่อง 7 |
| 2544 | กำนันหญิง | โสมโสภา | ช่อง 7 |
| 2546 | รักข้ามคลอง | ครูมณฑา | ช่อง 7 |
| 2546 | เบญจา คีตา ความรัก | โยทะกา | ช่อง 7 |
| 2547 | อุ่นไอรัก | แววดาว | ช่อง 7 |
| 2548 | มนต์รักลูกทุ่ง | ดวงใจ | ช่อง 7 |
| 2548 | ลูกไม้หลากสี | ชนิกานต์/นิกกี้ | ช่อง 7 |
| 2549 | ธิดาซาตาน | วายุตา พาณิชย์พันธุ์ | ช่อง 7 |
| 2550 | แก่งกระโดน | วินนี่ | ช่อง 7 |
| 2550 | สตรีที่โลกลืม | นิชา | ช่อง 7 |
| 2551 | สายสืบหน้าใส | เอกอัปสร | ช่อง 7 |
| 2552 | บ่วงหงส์ | จินตนา | ช่อง 7 |
| 2552 | รักแท้แก้ได้ | น้ำแข็ง | ช่อง 7 |
| 2554 | ค่าของคน | จอย | ช่อง 7 |
| 2554 | เจ้าหญิงหลงยุค | บานชื่น | ช่อง 7 |
| 2555 | สาวน้อย | ทับทิม | ช่อง 9 |
| 2556 | สุดสายป่าน | วิไลวรรณ | ช่อง 5 |
| 2556 | อีสา-รวีช่วงโชติ | เพ็ญศรี | ช่อง 5 |
| 2556 | คือหัตถาครองพิภพ | น้อย | ช่อง 7 |
| 2558 | จับกัง | เกด | ช่อง 7 |
| 2559 | ลิขิตริษยา | ธูป | ช่อง 7 |
| 2559 | นางบาป | รำเพย | ช่องวัน 31 |
| 2560 | แหวนปราบมาร | ผู้กองการุณ | ช่อง 7 |
| 2560 | โซ่เสน่หา | จิราภา | ช่อง 7 |
| 2562 | เพลิงเสน่หา | คุณเฟื่อง | ช่อง 7 |
| 2563 | เริงริตา | กานดา | จีเอ็มเอ็ม 25 |
| 2564 | เรือนร่มงิ้ว | เฟื้อง | ช่อง 8 |
| 2564 | แม่เบี้ย | อนงค์ | ช่อง 7 เอชดี |
| 2565 | เข็มซ่อนปลาย | นุชจรี จินตนาพิทักษ์ | ช่อง 7 เอชดี |
| 2566 | เภตรานฤมิต | แย้ม | ช่อง 7 เอชดี |
ผลงาน > ละครสั้นและละครชุด

ละครชุด ยมบาลเจ้าขา (2556 ช่อง 7)
ตอน คำขอของคนตาย
ละครสั้น ฟ้ามีตา (รายการโทรทัศน์)
ตอน ลูกหรีอทาส 2553 รับบท
ตอน จิ๊กซอว์ผิดที่ตัว 2553 รับบท เมย์
ตอน คนแผนสูง 2555 รับบท โม
ตอน สะใภ้จนๆ มันช่างน่ารังเกียจ 2556 รับบท นิ่ม
ตอน ซอมบี้ 2558 รับบท แอ๊ว
ตอน สะใภ้ที่แสนดี 2559 รับบท พิมดาว
ตอน เงินทองเป็นของบาดใจ 2559 รับบท แหวน
ตอน แบบไหนเรียกว่าเกินไป 2560 รับบท เนย
ตอน ปีชง ราหูอม 2561 รับบท หวาน
ตอน ของเหม็น 2561 รับบท พี่ฝ้าย
ตอน ขำไม่ออก 2561 รับบท ติ๊ก
ผลงาน > พิธีกร

เที่ยงบันเทิง ช่อง 7
เส้นทางบันเทิง ช่อง 7
เที่ยงบันเทิงสด ช่อง 7
ผลงาน > มิวสิควีดีโอ

เพลง ให้น้องเอาหยังไปสู้เขา ของ จินตหรา พูนลาภ
เพลง แผลใหม่ ของ จินตหรา พูนลาภ กำกับการแสดง MV โดย ศรราม เทพพิทักษ์
ผลงาน > รางวัลที่ได้รับ

รางวัลนักแสดงสมทบหญิงยอดเยี่ยม คมชัดลึก อวอร์ด ครั้งที่ 2 จากละครเรื่อง อุ่นไอรัก
สตาร์ซอคเก้อร์รายวัน

| --- | --- |
เข้าถึงแก่นแท้ของฟุตบอล

ประเภท: หนังสือพิมพ์รายวัน
รูปแบบ: กีฬา (Sport) โดยเฉพาะฟุตบอลยุโรป
เจ้าของ: บริษัท สยามสปอร์ตซินดิเคท จำกัด (มหาชน)
ผู้เผยแพร่: กิเลนการพิมพ์
หัวหน้าบรรณาธิการ: ระวิ โหลทอง
คอลัมนิสต์: ดูที่ คอลัมนิสต์เครือสยามสปอร์ต
ก่อตั้งเมื่อ: 15 สิงหาคม พ.ศ. 2535
ภาษา: ภาษาไทย
สำนักงานใหญ่: เลขที่ 66/26-29 ถนนนวลจันทร์ แขวงนวลจันทร์ เขตบึงกุ่ม แขวงรามอินทรา เขตคันนายาว กรุงเทพมหานคร
เว็บไซต์: www.siamsport.co.th
สตาร์ ซอคเก้อร์ รายวัน (อังกฤษ: Star Soccer Daily) หรือ สยามกีฬา/สตาร์ ซอคเก้อร์ (อังกฤษ: Siamsport/Star Soccer) เป็นหนังสือพิมพ์รายวันขนาดแท็บลอยด์ ประเภทข่าวกีฬาฟุตบอล ฉบับแรกของประเทศไทย ในเครือสยามสปอร์ตซินดิเคท